S-993/2010

Mál þetta, sem dómtekið var í dag er höfðað með ákæru útgefinni af lögreglustjóranum á höfuðborgarsvæðinu 30. desember 2010 á hendur Þ-kk-þgf B-kk-þgf H-kk-þgf kt. 000000-0000, Laufengi 11, Reykjavík, fyrir eftirgreind brot framin á árinu 2010:

I.

Fyrir fjársvik, með því að hafa aðfaranótt fimmtudagsins 2. desember, í verslun 10-11, Glæsibæ, Reykjavík, svikið út vörur samtals að fjárhæð 6.866 krónur, með framvísun á greiðslukorti S-kvk-ef G-kvk-ef, sem ákærði komst yfir með ólögmætum hætti

Þetta telst varða við 248. gr. almennra hegningarlaga nr. 19/1940.

II.

Fyrir tilraun til fjársvika, með því að hafa aðfaranótt fimmtudagsins 2. desember, í verslun 10-11, Glæsibæ, Reykjavík, reynt að svikja út vörur samtals að fjárhæð 6.433 krónur, með framvísun á greiðslukorti S-kvk-ef G-kvk-ef, sem ákærði komst yfir með ólögmætum hætti, en upp komst um svik ákærða áður en hann fékk vörurnar afhentar.

Þetta telst varða við 248. gr. almennra hegningarlaga nr. 19/1940, sbr. 20. gr. laganna.

III.

Fyrir fíkniefnalagabrot, með því að hafa fimmtudaginn 25. nóvember, við verslun Hagkaups í Holtagörðum, Reykjavík, haft í vörslum sínum 1,26 g af kannabisefni.

Þetta telst varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

IV.

Fyrir þjófnað, með því að hafa aðfarnótt sunnudagsins 21. nóvember, í verslun 10-11 í Austurstræti, Reykjavík, stolið tveimur harðfiskpokum, samtals að verðmæti 4.358 krónur, með því að setja vörurnar innan klæða og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

V.

Fyrir þjófnað, með því að hafa föstudaginn 19. nóvember, í verslun Bónus við Laugaveg, Reykjavík, stolið einu stykki af gröfnum laxi, samtals að verðmæti 1.963 krónur.

Þetta telst varða við 244. gr. almennra hegningarlaga nr. 19/1940.

VI.

Fyrir þjófnað, með því að hafa fimmtudaginn 18. nóvember farið inn í íbúð við Skúlagötu 32, Reykjavík, og stolið þaðan fatölvu af gerðinni Apple, tónhlöðu, kvikmyndatökuvél af gerðinni Sony, myndavél af gerðinni Canon, tveimur pörum af ermahnöppum og tveimur silfurhringum, samtals að verðmæti um 560.000 krónur.

Þetta telst varða við 244. gr. almennra hegningarlaga nr. 19/1940.

VII.

Fyrir þjófnað, með því að hafa mánudaginn 20. september, í verslun Bónus við Laugaveg, Reykjavík, stolið tveimur lambalærum, samtals að verðmæti 5.686 krónur, með því að setja vörurnar innanklæða og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir S-kk-nf H-kk-nf, f.h. Bónus, kt. 000000-0000, þá kröfu að ákærða verði gert að greiða bætur að fjárhæð 5.686 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá tjónsdegi en síðan dráttarvaxta skv. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

VIII.

Fyrir þjófnað, með því að hafa miðvikudaginn 15. september, í verslun Bónus við Laugaveg, Reykjavík, stolið tveimur pakkningum af kjúklingabringum, samtals að verðmæti 3.189 krónur, með því að setja vörurnar innanklæða og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir S-kk-nf H-kk-nf, f.h. Bónus, kt. 000000-0000, þá kröfu að ákærða verði gert að greiða bætur að fjárhæð 3.189 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá tjónsdegi en síðan dráttarvaxta skv. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

IX.

Fyrir þjófnað, með því að hafa að morgni miðvikudagsins 15. september, í verslun Nóatúns við Nóatún, Reykjavík, stolið lambahrygg að verðmæti 4.904 krónur, með því að setja vöruna innanklæða og ganga út úr versluninni án þess að greiða fyrir vöruna.

Þetta telst varða við 244. gr. almennra hegningarlaga nr. 19/1940.

X.

Fyrir þjófnað, með því að hafa miðvikudaginn 8. september, í verslun Bónus við Laugaveg, Reykjavík, stolið tveimur pökkum af pylsum og fjórum dvd mynddiskum, samtals að verðmæti 5.250 krónur, með því að setja vörurnar innanklæða og ganga út úr versluninni án þess að greiða fyrir þær

Þetta telst varða við 244. gr. almennra hegningarlaga nr. 19/1940.

Í málinu gerir K-kk-nf S-kk-nf, f.h. Bónus, kt. 000000-0000, þá kröfu að ákærða verði gert að greiða bætur að fjárhæð 5.250 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá tjónsdegi en síðan dráttarvaxta skv. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

XI.

Fyrir þjófnað, með því að hafa aðfaranótt mánudagsins 6. september, í verslun Hagkaups við Litlatún, Garðabæ, stolið snyrtivörum að andvirði kr. 16.497, með því að setja vörurnar í vasa á fatnaði og ganga út úr versluninni án þess að greiða fyrir vörurnar.

Þetta telst varða við 244. gr. almennra hegningarlaga nr. 19/1940.

XII.

Fyrir þjófnað, með því að hafa að kvöldi föstudagsins 3. september, á veitingastaðnum Sjávarkjallarinn við Aðalstræti, Reykjavík, stolið kortaveski H-kk-ef F-kk-ef V-kk-ef sem innihélt greiðslukort, ökuskírteini og vinnuvélaskírteini.

Þetta telst varða við 244. gr. almennra hegningarlaga nr. 19/1940.

XIII.

Fyrir fjársvik, með því að hafa á tímabilinu 3. september til 6. september blekkt starfsfólk í staðgreiðsluviðskiptum með framvísun á greiðslukorti H-kk-ef F-kk-ef V-kk-ef, sem ákærði komst yfir skv. ákæurliðnum hér á undan, og með því svikið út vörur og þjónustu í neðangreindum tilvikum, samtals að fjárhæð 2.876 krónur, og þannig látið skuldfæra andvirði varanna á reikning H-kk-ef:

1. kr. 156.- Pétursbúð, 3. september.

2. - 1.620.- Hreyfill 393, 3. september.

3. - 1.100.- Hreyfill 129, 6. september.

Þetta telst varða við 248. gr. almennra hegningarlaga nr. 19/1940.

Í málinu gerir H-kk-nf F-kk-nf V-kk-nf, kt. 000000-0000, þá kröfu að ákærða verði gert að greiða sér bætur að fjárhæð 10.156 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 3. september 2010 þar til mánuður er liðin frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr., sömu laga frá þeim degi til greiðsludags.

XIV.

Fyrir þjófnað, með því að hafa að kvöldi fimmtudagsins 26. ágúst, í verslun 11/11 við Laugaveg, Reykjavík, stolið tveimur pakkningum af harðfisk, samtals að andvirði 1.815 krónur, með því að setja vörurnar í vasa á fatnaði og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir H-kk-nf B-kk-nf f.h. Kaupás hf., kt. 000000-0000, þá kröfu að ákærða verði gert að greiða skaðabætur að fjárhæð 1.815 krónur auk vaxta samkvæmt 8. gr. laga um vexti og verðtryggingu nr. 38/2001 frá 30. ágúst 2010 til 30. ágúst 2010 og skv. 9. gr., sbr. 1. mgr. 6. gr. sömu laga að liðnum mánuði frá 30. ágúst 2010 til greiðsludags.

XV.

Fyrir tilraun til þjófnaðar, með því að hafa föstudaginn 20. ágúst, í verslun 10-11 við Borgartún 26, Reykjavík, reynt að stela kjöti, súkkulaðistykkjum og harðfisk, samtals að verðmæti 10.431 krónur, með því að reyna ganga út úr versluninni með vörurnar í poka, en ákærði var stöðvaður af öryggisvörðum.

Þetta telst varða við 244. gr. almennra hegningarlaga nr. 19/1940, sbr. 1. mgr. 20. gr. laganna.

XVI.

Fyrir fíkniefnalagabrot, með því að hafa föstudaginn 20. ágúst, í verslun 10-11 við Borgartún 26, Reykjavík, haft í vörslum sínum 1,34 g af amfetamíni sem fundust við leit lögreglu.

Þetta telst varða við 2. gr., sbr. 5. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

XVII.

Fyrir þjófnað, með því að hafa þriðjudaginn 17. ágúst, í verslun Hagkaupa í Skeifunni, Reykjavík, stolið fjórum pakkningum af reyktum laxi, samtals að verðmæti 4.792, með því að setja vörurnar í hliðartösku sem ákærði hafði meðferðis og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir S-kk-nf H-kk-nf, f.h. Hagkaups, kt. 000000-0000, þá kröfu að ákærða verði gert að greiða bætur að fjárhæð 1.575 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 17. ágúst 2010 en síðan dráttarvaxta skv. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

XVIII.

Fyrir þjófnað, með því að hafa þriðjudaginn 27. júlí, í versluninni Gleraugnamistöðin að Laugavegi 24, Rekjavík, stolið tveimur sólgleraugum af gerðinni Gucci, samtals að verðmæti 108.600 krónur.

Þetta telst varða við 244. gr. almennra hegningarlaga nr. 19/1940.

XIX.

Fyrir fíkniefnalagabrot, með því að hafa laugardaginn 24. júlí, í lögreglubifreið á Laugavegi við Frakkastíg, Reykjavík, haft í vörslum sínum 4,30 grömm af amfetamíni, sem lögregla fann við leit á honum.

Þetta telst varða við 2. gr., sbr. 5. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

XX.

Fyrir þjófnað, með því að hafa mánudaginn 19. júlí, í versluninni 11/11 við Laugaveg 166, Reykjavík, stolið matvöru, samtals að verðmæti 18.314 krónur, með því að setja vörurnar í körfu og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir H-kk-nf B-kk-nf f.h. Kaupás hf., kt. 000000-0000, þá kröfu að ákærða verði gert að greiða skaðabætur að fjárhæð 19.613 krónur auk vaxta samkvæmt 8. gr. laga um vexti og verðtryggingu nr. 38/2001 frá 19. júlí 2010 til 22. júlí 2010 og skv. 9. gr., sbr. 1. mgr. 6. gr. sömu laga að liðnum mánuði frá 22. júlí 2010 til greiðsludags.

XXI.

Fyrir þjófnað, með því að hafa miðvikudaginn 14. júlí, í versluninni Mál og menning við Laugaveg 18, Rekjavík, stolið svörtum bol að óþekktu verðmæti.

Þetta telst varða við 244. gr. almennra hegningarlaga nr. 19/1940.

XXII.

Fyrir þjófnað með því að hafa miðvikudaginn 14. júlí, í verslun Lyfju við Laugaveg, Reykjavík, stolið þremur ilmvatnsglösum að óþekktu verðmæti, með því að stinga glösunum í buxnavasa og ganga út úr versluninni án þess að greiða fyrir þau.

Þetta telst varða við 244. gr. almennra hegningarlaga nr. 19/1940.

XXIII.

Fyrir þjófnað, með því að hafa fimmtudaginn 17. júní, í verslun Bónus við Laugaveg, Reykjavík, stolið fjórum lambalærum og pakka af lærisneiðum, samtals að verðmæti 13.483 krónur, með því að stinga vörunum ofan í haldapoka og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir K-kk-nf S-kk-nf, f.h. Bónus, kt. 000000-0000, þá kröfu að ákærða verði gert að greiða bætur að fjárhæð 13.483 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001, frá 17. júní 2010 en síðan dráttarvaxta skv. 1. mgr. 6. gr., sbr. 9. gr., sömu laga að liðnum mánuði frá birtingu kröfunnar til greiðsludags.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk 5,64 g af amfetamíni og 1,26 g af kannabisefni, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sem hald var lagt á.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1981 og á hann langan sakaferil að baki, allt frá árinu 1997. Hefur ákærði margsinnis verið dæmdur fyrir auðgunarbrot, auk annarra brota. Þann 9. maí 2007 var ákærði dæmdur í 15 mánaða fangelsi fyrir þjófnað og þjófnaðartilraun, hylmingu, fjársvik, tilraun til fjársvika, skjalafals og fíkniefnabrot. Þá gekkst ákærði undir 60.000 króna sektargerð hjá lögreglu fyrir fíkniefnabrot 15. apríl 2008. Ákærði var dæmdur í 18 mánaða fangelsi 2. febrúar 2009 fyrir skjalafals, ýmiskonar auðgunarbrot, brot gegn umferðarlögum og lögum um ávana og fíkniefni. Lauk hann afplánun dómsins 14. júní 2010. Ákærða var ekki gerð sérstök refsing í dómi 24. apríl 2009. Loks var hann dæmdur í sekt 30. september 2010 fyrir brot gegn lögum um ávana- og fíkniefni.

Í máli þessu er ákærði sakfelldur fyrir 17 þjófnaðarbrot, auk fjársvika og brota gegn lögum um ávana- og fíkniefni. Verður refsing ákærða tiltekin eftir reglum 77. gr. almennra hegningarlaga. Brot ákærða samkvæmt ákæruliðum I. til og með VI. voru framin fyrir lögreglustjórasátt sem hann gekkst undir 30. september 2010 og verður refsing því að hluta til ákveðin sem hegningarauki, sbr. 78. gr. almennra hegningarlaga. Þá hafa eldri dómar fyrir auðgunarbrot ítrekunaráhrif í málinu, sbr. 71. gr. og 255. gr. almennra hegningarlaga. Ákærði sýndi af sér einbeittan ásetning við framningu brotanna, sem voru framin í samfelldum brotahrinum. Hófst brotahrinan nánast um leið og ákærði lauk afplánun 18 mánaða fangelsisdómsins frá 2. febrúar 2009. Ákærði telst vera síbrotamaður samkvæmt 72. gr. almennra hegningarlaga. Telst refsing ákærða hæfilega ákveðin fangelsi í 2 ár og 6 mánuði.

Verjandi ákærða hefur lagt til að til skoðunar verði tekið hvort ástæða sé til að dæma ákærða í skilorðsbundna refsingu bundna því skilyrði að ákærða verði gert að dvelja á hæli í tiltekinn tíma til að venja hann af neyslu áfengis eða deyfilyfja, en áfengis- og fíkniefnaneysla ákærða sé ástæða þess að sakaferill ákærða sé með þeim hætti er fram kemur í sakavottorði. Að beiðni ákærða og með samþykki ákæruvalds vann P-kk-nf T-kk-nf sálfræðingur skýrslu um ákærða sem dagsett er 20. febrúar sl. Leggur sálfræðingurinn til slíkt úrræði fyrir ákærða í ljósi sjúkdómssögu hans. Ákveður dómurinn á grundvelli þessa vottorðs að binda refsingu ákærða bæði almennu skilorði og skilyrði samkvæmt 4. tl. 3. mgr. 57. gr. almennra hegningarlaga og skal ákærða gert að gangast undir dvöl á hæli í allt að 1 ár í því skyni að venja hann af neyslu áfengis eða deyfilyfja. Skal ákærði hefja slíka dvöl innan viku frá uppkvaðningu dómsins, ella sé um rof á þessu skilyrði dómsins að ræða. Komi til þess að ákærði afpláni refsinguna kemur óslitið gæsluvarðhald ákærða frá 2. desember 2010 til dagsins í dag til frádráttar refsingu.

Ekki hefur verið mætt af hálfu bótakrefjenda í málinu og voru skaðabætur felldar niður með bókun í þingbók.

Með vísan til lagaákvæða í ákæru sæti ákærði upptöku á 5,64 g af amfetamíni, og 1,26 g af kannabisefni sem lagt var hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 313.750 krónur að meðtöldum virðisaukaskatti. Engan annan sakarkostnað hefur leitt af málinu.

Af hálfu ákæruvalds flutti málið S-kk-nf F-kk-nf S-kk-nf, fulltrúi lögreglustjórans á höfuðborgarsvæðinu.

D ó m s o r ð :

Ákærði, Þ-kk-nf B-kk-nf H-kk-nf, sæti fangelsi í 2 ár og 6 mánuði. Fresta skal fullnustu refsingarinnar og hún falla niður að liðnum 3 árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Framangreind frestun skal einnig bundin skilyrði 4. tl. 3. mgr. sömu lagagreinar og skal ákærða gert að gangast undir dvöl á hæli í allt að 1 ár í því skyni að venja hann af neyslu áfengis eða deyfilyfja. Skal ákærði hefja slíka dvöl innan viku frá uppkvaðningu dómsins, ella er um rof á þessu skilyrði að ræða. Komi til afplánunar refsingar skal gæsluvarðhald ákærða frá 2. desember 2010 til dagsins í dag koma til frádráttar refsingu.

Upptæk eru gerð 5,64 g af amfetamíni, og 1,26 g af kannabisefni sem lagt var hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 313.750 krónur.

S-kk-nf S-kk-nf